Jamalul Kiram III

Jamalul D. Kiram III (lahir pada 16 Julai 1938 di Maimbung, Sulu; memerintah 1974 - 1981, 2012 - 2013; meninggal 20 Oktober 2013  di Bandar Quezon, Filipina) adalah salah seorang penuntut takhta Kesultanan Sulu di Sulu, selatan Filipina ketika era Marcos. Beliau juga merupakan seorang calon bagi senator dalam Pilihan Raya Filipina 2007. Dengan persaraan beliau, hak pewarisan kesultanan telah dipertikaikan di kalangan waris seperti Mohammad Akijal Atti. Pertikaian mengenai hak pewarisan berakhir pada November 11, 2012 apabila semua pihak yang menuntut dari keluarga Kiram bertemu bersama-sama di Sulu, menamatkan persengketaan panjang sedekad mereka. Selepas mesyuarat keluarga, Jamalul Kiram III sekali lagi menjadi de facto sultan bersama Ismael Kiram II. Beliau juga mengisytiharkan Rajah Mudah Agbimuddin Kiram sebagai "putera mahkota".

Pada Februari 2013, sekumpulan pengikutnya yang diketuai adik beliau Agbimuddin Kiram menceroboh Lahad Datu, Sabah, Malaysia.

Biografi

Kemangkatan
Pada 20 Oktober 2013 Kiram III mangkat akibat kegagalan organ; baginda meninggalkan delapan putera-puteri dengan dua permaisuri. Baginda mewasiatkan mayat baginda dimakamkan di ibu kota Kesultanan di Maimbung, Sulu.. Banyak tokoh-tokoh politik memberikan penghormatan terakhir mereka kepada Sultan termasuk gabenor Daerah Autonomi Muslim Mindanao, Mujiv Sabbihi Hataman dan wakil gabenor Sulu, Abdusakur Mahail Tan, Mantan Wanita Pertama Filipina, Imelda Marcos, serta dari pihak Istana Malacanang mewakili Presiden Filipina semasa.

Polis Diraja Malaysia di Sabah menyatakan bahawa mereka "akan terus waspada terhadap gangguan apapun." Abraham Idjirani, salah seorang jurubicara kerabat diraja menegaskan bahawa kerabar diraja Kiram di Sulu akan meneruskan penuntutan kedaulatan mereka ke atas Sabah sepertimana yang sentiasa dilakukan pada zaman baginda.

Rujukan

Pautan luar 
''Partido Demokratiko Sosyalista ng Pilipinas

Kelahiran 1938
Kematian 2013
Muslim Filipina
Orang dari Sulu